Isak Vådebu

Isak Vådebu (født 10. august 2003) er en norsk fotballspiller som spiller for Tromsø Idrettslag.

Karriere

Tromsdalen 
Isak Vådebu begynte sin karriere i bydelslaget Reinen IL, men meldte overgang til Tromsdalen, når han begynte på Tromsdalen videregående skole i 2019. Han fikk sin seniordebut for Tromsdalen i PostNord-ligaen den 1. november 2020, i sesongens siste kamp, borte mot Brattvåg. I denne kampen spilte 17 år gamle Vådebu midtstopper sammen med spilleren han etter hvert ble hentet til Tromsø IL for å erstatte - Casper Øyvann.

I de påfølgende sesongene spilte Vådebu fast for Tromsdalen og ble utnevnt til kaptein for klubben i en alder av 19 år i forkant av 2023-sesongen.

Tromsø IL 
I løpet av oppholdet i Tromsdalen ble Vådebu stadig koblet til Tromsø Idrettslag, og var fra og med 2021 ofte på hospitering hos klubben. En overgang materialiserte seg sommeren 2023. Klubbene ble først enig om en avtale som så Vådebu bli lånt tilbake til TUIL ut sesongen, men avtalen ble gjort permanent etter at TIL solgte sin daværende stopper, Casper Øyvann.

Isak Vådebu debuterte i Eliteserien 30. oktober 2023 i en bortekamp mot Molde FK.

Karriereoversikt 

oppdatert per 31. oktober 2023

Referanser

Eksterne lenker 
 

Norske fotballspillere
Fotballspillere for Tromsø IL
Fotballspillere for Tromsdalen UIL